Westminsterstatuttene, som kom etter Samveldekonferansen, gav alle mulighet til å utstede nye lover uten å ta hensyn til tidligere lover vedtatt av Det britiske parlamentet. Fristaten benyttet dette til å vedta to endringer som brøt med alle tradisjoner: Det ble, med kongens aksept, opprettet en post for en irsk minister som skulle veilede monarken når han virket som Irlands monark. Dermed ble britiske ministre helt utestengt fra slike funksjoner. En av de første sakene hvor dette ble brukt var ved inngåelsen av en avtale mellom Fristaten og Portugal i 1931. Man avskaffet bruken av det britiske store rikssegl, og innførte et eget segl for fristaten. Dette ble i 1931 innvilget av Georg V av Irland. Seglet viste et bilde av Georg V på tronen på den ene siden, og en harpe med ordene på den andre. Det originale seglet er utstilt i Irish National Museum i Dublin.